รถโดยสารนครชัยทัวร์ ตกถนนที่ลพบุรี บาดเจ็บ 21 คน
เครดิตภาพจาก อาสาสมัครมูลนิธิพ้งไล้ 16,รถโดยสารของนครชัยทัวร์ สายนครราชสีมา-เชียงใหม่ เสียหลักพลิกตะแคงด้านขวา อยู่ในร่องน้ำข้างถนน ช่วงสี่แยกลำพญาไม้ ต.หัวลำ อ.ท่าหลวง จ.ลพบุรี มีรายงานผู้บาดเจ็บทั้งสิ้น 21 ราย จนท.กู้ภัยเร่งนำส่งโรงพยาบาลใกล้เคียง,เมื่อเวลา 20.10 น. ของวันที่ 19 ก.ค.60 ร.ต.อ.คงศักดิ์ มุกดาม่วง รองสารวัตรสอบสวน สภ.ท่าหลวง ลพบุรี พร้อมด้วยอาสาสมัครมูลนิธิพ้งไล้ 16 ตรวจสอบที่เกิดเหตุ ทางหลวงหมายเลข 2256 ช่วงสี่แยกลำพญาไม้ ต.หัวลำ อ.ท่าหลวง จ.ลพบุรี พบ รถทัวร์โดยสาร บริษัทนครชัยทัวร์ สายนครราชสีมา-เชียงใหม่ ยี่ห้อเมอร์เซเดส เบนซ์ สีขาว-น้ำเงิน หมายเลขทะเบียน 10-8024 นครราชสีมา เสียหลักพลิกตะแคงด้านขวา อยู่ในร่องน้ำข้างถนน มีผู้ได้รับบาดเจ็บ ผู้โดยสารที่มากับรถ ได้ตะเกียดตะกาย ออกมาจากรถกันอย่างอลหม่าน และมีผู้ได้รับบาดเจ็บ เจ้าหน้าที่อาสาสมัครมูลนิธิพ้งไล้ นำผู้บาดเจ็บส่ง โรงพยาบาลชัยบาดาล ทั้งหมด 8 ราย และผู้ได้รับบาดเจ็บอีก 12 ราย อาสาสมัครมูลนิธิพุทไท นำส่ง โรงพยาบาลท่าหลวง และอีก 1 ราย พลเมืองดีนำส่ง รพ.ชัยบาดาล ร่วมผู้บาดเจ็บทั้งชายและหญิง ทั้งสิ้น 21 ราย,จากการสอบสวนเบื้องต้นจากนายประสิทธิ์ แคนเผ่า อายุ 35 ปี คนขับรถทัวร์ ทราบว่า ได้ขับรถพาผู้โดยสารมาประมาณ 30 กว่าคน ออกมาจากสถานีขนส่ง จ.นครราชสีมา เมื่อช่วงหัวค่ำ มุ่งหน้าไปยัง จ.เชียงใหม่ มาถึงจุดที่เกิดเหตุ เป็นทางลงเนิน และมีฝนตกลงมาตลอด ทำให้รถลื่นไถลเสียหลัก ตกลงไปในร่องน้ำข้างถนน รถพลิกตะแคงทำให้ผู้โดยสาร ได้รับบาดเจ็บดังกล่าว.
รถโดยสารของนครชัยทัวร์ สายนครราชสีมา-เชียงใหม่ เสียหลักพลิกตะแคงด้านขวา อยู่ในร่องน้ำข้างถนน ช่วงสี่แยกลำพญาไม้ ต.หัวลำ อ.ท่าหลวง จ.ลพบุรี มีรายงานผู้บาดเจ็บทั้งสิ้น 21 ราย จนท.กู้ภัยเร่งนำส่งโรงพยาบาลใกล้เคียง
รถทัวร์ตกถนน,ลพบุรี,สภ.ท่าหลวง,รถทัวร์นครราชสีมา-เชียงใหม่,นครชัยทัวร์,ข่าวทั่วไป